पाएं अपने शहर की ताज़ा ख़बरें और फ्री ई-पेपरडाउनलोड करें
मुख्यमंत्री मनोहर लाल कोरोना महामारी के हालात का जायजा लेने के लिए सोमवार को फतेहाबाद पहुंचे। मुख्यमंत्री ने फतेहाबाद के पॉलीक्लिनिक में कोविड-19 टीकाकरण साइट का निरीक्षण किया और व्यवस्थाओं का जायजा लिया।
इसके बाद पुलिस लाइन प्रांगण में जिलाधिकारियों के साथ बैठक करते हुए मुख्यमंत्री ने जिले के अस्पतालों में ऑक्सीजन व बेड की उपलब्धता पर स्वास्थ्य विभाग के अधिकारियों से विस्तृत जानकारी लेते हुए उन्हें आवश्यक दिशा निर्देश दिए।
इस दौरान सीएम ने कहा कि हरियाणा में ऑक्सीजन की कोई कमी नहीं है। ऑक्सीजन का कोटा बढ़ा दिया गया है। उन्होंने निर्देश दिए कि लोगों को व्यक्तिगत तौर पर भी ऑक्सीजन दी जाए। कोई भी व्यक्ति डॉक्टर की पर्ची/प्रिस्क्रिप्शन दिखाकर व्यक्तिगत तौर पर ऑक्सीजन ले सकता है।
पलवल में सीएम ने स्वास्थ्य सेवाओं को और बेहतर बनाने व ऑक्सीजन का कोटा बढ़ाने का आश्वासन दिया। इधर रेवाड़ी में प्रबंधों की समीक्षा करने पहुंचे सीएम ने कहा कि कालाबाजारी करने वालों पर सख्त कार्रवाई की जाएगी। उन्होंने 5 वेंटिलेटर देने की घोषणा करने के साथ सीएचसी लेवल पर ऑक्सीजन के 10-10 बेड शुरू करवाने के निर्देश दिए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn